Source: http://csm-suceava.ro/volei/item/288-componentii-echipei-csm-suceava-s-au-reunit-aseara-si-vor-incepe-noul-sezon-pe-14-octombrie
Timestamp: 2018-12-16 22:44:34+00:00

Document:
Clubul Sportiv Municipal Suceava - Componenții echipei CSM Suceava s-au reunit aseară și vor începe noul sezon pe 14 octombrie
Echipa de volei seniori a Clubului Sportiv Municipal Suceava s-a reunit aseară la sala Unirea pentru a începe pregătirea pentru un nou sezon în Divizia A2, ce va începe pe data de 14 octombrie. Chiar dacă au reluat antrenamentele, componenții echipei nu au nici o certitudine că echipa se va putea prezenta în campionat, deoarece depinde dacă va primi sau nu fonduri de la Ministerul Tineretului și Sportului și de la Primăria Municipiului Suceava. Mai mult, în această săptămână, sucevenii vor vedea exact pe ce jucători se pot baza în acest sezon. Față de campionatul trecut, Andrei Butnaru nu se mai regăsește în lot, el plecând în prima divizie, la Știința Explorări Baia Mare. Fost internațional de juniori și tineret, Butnaru a fost remarcat de băimăreni la turneul de baraj pentru promovare, ce a avut loc la Baia Mare, iar aceştia au ajuns la o înțelegere cu sportivul ce provine din județul Neamț și care juca la Suceava cu dublă legitimare. Echipa suceveană va continua să promoveze juniori, în lot urmând să vină alți doi sportivi de la Liceul cu Program Sportiv din Suceava, unde sunt antrenați chiar de viitorul lor coleg de echipă de la seniori, jucătorul și antrenorul Tudor Orășanu.
Astfel, pe lângă Alexandru Rață, Vlad Buhu și Ștefan Verciuc, la CSM vor evolua și Gheorghe Buiciuc și Tudor Ștreangă, ultimul fiind încă junior II, în timp ce ceilalți patru au trecut la juniori I.
CSM Suceava va începe campionatul pe data de 14 octombrie și va avea în primele două etape meciuri în deplasare.
14 octombrie CTF Mihai I București – CSM Suceava
21 octombrie VCM Piatra Neamț – CSM Suceava
28 octombrie CSM Suceava – CSU Știința București
4 noiembrie CS Rapid București – CSM Suceava
11 noiembrie CSM Suceava – CSM Râmnicu Sărat
9 decembrie CSM Suceava – CTF Mihai I București
27 ianuarie CSM Suceava – VCM Piatra Neamț
3 februarie CSU Știința București – CSM Suceava
10 februarie CSM Suceava – CS Rapid București
17 februarie CSM Râmnicu Sărat – CSM Suceava
Mai multe din această categorie: « CSM Suceava participă la turneul ce va stabili echipele calificate la barajul pentru promovare	Seniorii de la CSM Suceava încep un nou sezon cu o deplasare la Bucureşti »

References: CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM